**Ministru kabineta noteikumu projekta**

**“****Grozījumi Ministru kabineta 2016. gada 1. novembra noteikumos Nr. 695 „Digitālās drošības uzraudzības komitejas nolikums””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts, pamatojoties uz Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. apakšpunktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 1. novembra noteikumos Nr. 695 “Digitālās drošības uzraudzības komitejas nolikums”” (turpmāk – noteikumu projekts) ir izstrādāts, pamatojoties uz Elektronisko dokumentu likuma (turpmāk – EDL) 19. panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik viena no Digitālās drošības uzraudzības komitejas (turpmāk – komiteja) funkcijām, kas noteikta tās nolikumā, ir veikt Eiropas Parlamenta un Padomes 2014. gada 23. jūlija Regulā (ES) Nr. 910/2014 par elektroniskajiem identifikācijas un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK un EDL noteiktās uzraudzības iestādes funkcijas un uzdevumus. Līdz grozījumu veikšanai EDL, kas stājās spēkā 2019. gada 31. decembrī, 10. panta pirmā daļa (pēc grozījumu veikšanas svītrota) paredzēja, ka sertifikācijas pakalpojumu sniedzēju darbības apstiprināšanu un uzraudzību nodrošina aizsardzības ministra pakļautībā esošā uzraudzības institūcija. Ar grozījumiem EDL 19. panta trešajā daļā tika noteikts deleģējums Ministru kabinetam noteikt uzticamu sertifikācijas pakalpojumu sniedzēju un to sniegto pakalpojumu uzraudzības iestādi, kā arī tās darba kārtību. Attiecīgi grozījumi komitejas nolikumā tiek veikti, lai komitejas nolikuma norādē ietvertu likumā noteikto deleģējumu, uz kura likuma pamata noteikumi izdoti.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija.  |
| 4. | Cita informācija | Komiteja tai uzticētos pienākumus un funkcijas veic un turpinās veikt esošo cilvēkresursu un finanšu resursu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmēs komiteju, kuras sastāvā ir Aizsardzības ministrijas valsts sekretārs, Satiksmes ministrijas valsts sekretārs, Tieslietu ministrijas valsts sekretārs, Iekšlietu ministrijas valsts sekretārs, Vides aizsardzības un reģionālās attīstības ministrijas valsts sekretārs, Datu valsts inspekcijas vadītājs, Latvijas Universitātes un informātikas institūta struktūrvienības CERT.LV vadītājs un komitejas sekretariāta vadītājs, kā arī speciālisti vai eksperti, kurus var pieaicināt piedalīties komitejas sēdē. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekmes uz tautsaimniecību. Komitejai netiek uzlikti papildu pienākumi, kas palielinātu tās administratīvo slogu. Funkcijas tiks veiktas esošo cilvēkresursu un finanšu resursu ietvaros.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē ievietots Aizsardzības ministrijas tīmekļvietnē. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē 2020. gada 16. janvārī ievietots Aizsardzības ministrijas tīmekļvietnē.Saite: https://www.mod.gov.lv/sites/mod/files/document/AIMNot\_160120\_DDUK\_nolikuma.pdf |
| 3. | Sabiedrības līdzdalības rezultāti | Priekšlikumi noteiktajā laika periodā netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Komitejas sastāvā esošās institūcijas:* Aizsardzības ministrija;
* Satiksmes ministrija;
* Tieslietu ministrija;
* Iekšlietu ministrija;
* Vides aizsardzības un reģionālās attīstības ministrija;
* Datu valsts inspekcija;
* CERT.LV.
 |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru. Jaunu institūciju izveide, esošo institūciju likvidācija vai reorganizācija nav nepieciešama. Noteikumu projekts tiks īstenots esošo cilvēkresursu ietvaros.  |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

Vīza:

Aizsardzības ministrijas valsts sekretārs Jānis Garisons

M. Stalte, 67335349

Madara.Stalte@mod.gov.lv